จี้สอบน้ำเสีย รง.แป้งไหลลงแม่น้ำ
จากกรณีกลางดึกวันที่ 22 มี.ค.ที่ผ่านมาคันดินบ่อบำบัดน้ำเสียขนาดความจุ 600,000 ลูกบาศก์เมตร ของโรงงานผลิตแป้งมันสำปะหลัง กลุ่มบริษัทอุบล–ไบโอเอทานอล จำกัด หมู่ที่ 9 ต.นาดี อ.นาเยียจ. อุบลราชธานี พังทลายและน้ำเสียไหลทะลักลงแม่น้ำลำโดมใหญ่ กระทั่งนายปรเมษฐ์ ศรีหล้า ส.อบจ.อุบลราชธานี พร้อมด้วยนายทองคำ เกาะแก้ว อายุ 70 ปี เป็นตัวแทนชาวบ้านไร่ใต้ หมู่ 1 ต.ไร่ใต้ อ.พิบูลมังสาหาร นำเอกสารพร้อมบัญชีรายชื่อชาวบ้าน 467 คน ยื่นฟ้องกรมควบคุมมลพิษต่อศาลปกครองจังหวัดอุบลราชธานี และเรียกค่าเสียหายเป็นเงินกว่า 200 ล้านบาทนั้น,ความคืบหน้าในเรื่องนี้นายปรเมษฐ์เปิดเผยว่า หลังจากร่วมกับตัวแทนชาวบ้านเข้าร้องทุกข์กล่าวโทษต่อพนักงานสอบสวน สภ.นาเยีย ให้ดำเนินคดีกับกลุ่มบริษัทอุบลไบโอเอทานอล จำกัด ในข้อหาร่วมกันทำให้เสียหาย เสื่อมค่า หรือทำให้ไร้ประโยชน์ซึ่งถนนสาธารณะ ร่องน้ำ และลำห้วยสาธารณะร่วมกันยึดครอบครองทางสาธารณะและร่วมกันปล่อยน้ำเสีย เมื่อวันที่ 17 ธ.ค.2558 ต่อมาวันที่ 21มี.ค.2559 ได้รับหนังสือแจ้งความคืบหน้าการสอบสวนคดีอาญาของตำรวจ สภ.นาเยีย ว่า มีการนัดหมายเจ้าพนักงานที่ดินเพื่อรังวัดสอบแนวอีกครั้งในวันที่ 8 พ.ย.2559 เนื่องจากมีเนื้อที่จำนวนมาก จำเป็นต้องรวบรวมพยานหลักฐานให้ชัดเจน,นายปรเมษฐ์เปิดเผยอีกว่า ตนเห็นว่าล่าช้าอีกทั้งแผนที่รังวัดตรวจสอบแนวเขตที่ดินบ่อบำบัดน้ำเสียของบริษัทอุบลไบโอเอทานอลฯ ที่เจ้าหน้าที่รังวัด สนง.ที่ดินจังหวัดอุบลราชธานี สาขาเดชอุดม ที่มีการรังวัดส่งมอบให้นายอ่อนตา ดวงแก้ว นายก อบต.นาดี อ.นาเยีย ตามหนังสือ สนง.ที่ดินจังหวัดอุบลราชธานี สาขาเดชอุดม ที่ อบ.0020.03 (1)/21816 ลงวันที่ 30 ธ.ค.2558 หากนำแผนที่ระวางมาเปรียบเทียบก็สามารถทราบได้ว่ากลุ่มบริษัทอุบลไบโอเอทานอลฯ ก่อสร้างบ่อบำบัดน้ำเสียทับทางสาธารณะบางส่วน ร่องคำงูเหลือมตลอดแนว และทับลำห้วยคำนางอ้วนบางส่วน ซึ่งจะยืนยันได้ว่าบริษัทกระทำผิดตามข้อกล่าวหา จึงได้ส่งหนังสือขอให้เร่งตรวจสอบที่ดิน ไปยัง ผบก.ภ.จ.อุบลราชธานี สนง.ที่ดินจังหวัดอุบลราชธานี เพื่อให้เกิดความคืบหน้าทางผลคดีโดยเร็ว.
จากกรณีกลางดึกวันที่ 22 มี.ค.ที่ผ่านมาคันดินบ่อบำบัดน้ำเสียขนาดความจุ 600,000 ลูกบาศก์เมตร ของโรงงานผลิตแป้งมันสำปะหลัง กลุ่มบริษัทอุบล–ไบโอเอทานอล จำกัด หมู่ที่ 9 ต.นาดี อ.นาเยียจ. อุบลราชธานี พังทลาย
โรงงานแป้งมันสำปะหลัง,คันดินบ่อบำบัดน้ำ,บ่อบำบัดน้ำเสีย,โรงงานผลิตแป้งมัน,อุบลราชธานี,น้ำเสียไหลลงแม่น้ำ,แม่น้ำลำโดมใหญ่,ปรเมษฐ์ ศรีหล้า,กรมควบคุมมลพิษ,ข่าว,ไทยรัฐออนไลน์,ข่าวทั่วไทย